SECȚIUNEA IV
MODEL CONTRACT DE SERVICII
 Nr. _________din ______________
Preambul

În temeiul  Legii nr. 98 /2016 privind achizițiile publice s-a încheiat prezentul contract de prestări servicii de catering pentru achizitia unui pachet alimentar pentru prescolarii si elevii din cadrul Școlii Gimnaziale nr. 32 din Sectorul 2 al Municipiului Bucuresti 

 între

COMUNA SAVINESTI cu sediul în Savinesti, str. General Bunis, nr.7,e-mail:primaria@savinesti.ro, telefon 0233281573, fax 0233281573, cod fiscal 2613176. cont nr.RO39TREZ24A651130570205X deschis la Trezoreria Piatra Neamt, reprezentat legal prin Primar – Elena-Brîndușa Dumitrachi, în calitate de achizitor, pe de o parte,

şi

…………………………………………., cu sediul în ………….., str. ……………………   nr…….,  jud. ……………………….,  telefon ……………………, fax …………………., numărul de înmatriculare la Registrul Comerţului ………………….., CUI …………………, cont ………………………………………… deschis la ……………………….., reprezentata prin ……………………, în calitate de Contractant

2. Definiţii 
2.1. În prezentul contract, următorii termeni vor fi interpretaţi astfel:
0. contract - reprezintă prezentul contract şi toate anexele sale. 
0. Autoritate si Contractant  - părţile contractante, aşa cum sunt acestea numite în prezentul contract;
0. preţul contractului - preţul plătibil Contractantului de către Autoritate, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
0. servicii - activităţi a căror prestare fac obiect al contractului; 
0. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revolutii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
f. caietul de sarcini  - descrierea obiectivă a produselor, serviciilor sau lucrărilor necesare autorităţii contractante. Conţine în mod obligatoriu specificaţii tehnice.
g.obiectiv    - drumuri
h. zi - zi calendaristică; 
i. an - 365 de zile.

3. Interpretare
3.1. In prezentul contract, cu exceptia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2. Termenul zi sau zile sau orice referire la zile reprezintă zile calendaristice dacă nu se specifică în mod diferit.
Clauze obligatorii

4. Obiectul principal al contractului  
[bookmark: _Hlk171345852]4.1. Contractantul se obligă să presteze servicii de catering în cadrul Programului Național "Masă sănătoasă" pentru 374 beneficiari din cadrul Scolii Gimnaziale ”I.Gervescu” Savinesti, jud. Neamt, în perioada convenită, în conformitate cu prevederile ofertei, caietului de sarcini, a prevederilor HG nr. 1171/2025 şi a obligaţiilor asumate prin prezentul contract.
	

5. Preţul contractului
5.1. Preţul maxim convenit pentru îndeplinirea contractului, respectiv preţul serviciilor prestate, plătibil
Contractantului de către Autoritate este de ……….  lei (fara TVA), la care se adauga TVA 
în sumă de ………  lei.
Plata taxei pe valoarea adaugată se va face la cota TVA prevazută de legislatia în vigoare la data emiterii facturii.
5.2. Plata facturii se va face lunar în termen de 30 de zile de la inregistrarea acesteia in aplicatia e-factura, în raport de comenzile transmise zilnic și portile livrate.
 
6. Durata contractului
6.1. Durata prezentului contract este cuprinsă între data semnării acestuia de către ambele părți și data  de 31.12.2026.

7. Executarea contractului 
7.1. Executarea contratului: Prezentul contract începe după constituirea garanției de bună execuție .
7.2. Prezentul contract încetează să producă efecte juridice dupa îndeplinirea tuturor obligatiilor asumate de cele doua părți.

8. Documentele contractului
8.1. Documentele contractului (parte integrantă a acestuia) sunt:
· propunerea financiară;
· propunerea tehnică ;
· caietul de sarcini, cu anexele sale;      
· garanția de bună execuție constituită în conformitate cu prevederile din contract;
· alte anexe.

9.  Obligaţiile principale ale Contractantului
9.1.  Contractantul se obligă să presteze serviciile la standardele şi / sau performanţele prezentate în caietul de sarcini şi propunerea tehnică, anexe la contract. 
9.2. Caracterul de document public: Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.         
Contractantul are obligaţia să asigure pe parcursul derulării contractului toate categoriile de forţă de muncă (personal de specialitate, personal autorizat/ firme autorizate) iar în documentele pe care le elaborează să respecte legislaţia şi normativele în vigoare la data predării şi să le menţioneze în aceastea.

10.  Obligaţiile principale ale Autoritatii
10.1. Autoritatea se obligă să pună la dispoziţia Contractantului orice facilităţi şi/sau informaţii/documente/date pe care acesta le cere sau pe care le consideră necesare îndeplinirii contractului si pe care Autoritatea le detine.
10.2. Autoritatea se obligă să recepţioneze, potrivit clauzelor 13 şi 15, serviciile prestate, în termenul convenit.
10.3. Autoritatea se obligă să plătească către Contractant preţul convenit în prezentul contract pentru serviciile prestate, în termenele prevăzute la clauza 17. 
10.4. Autoritatea are obligaţia să urmărească şi să verifice buna desfăşurare a procesului de aprovizionare privind distribuţia către elevi a pachetului alimentar/mesei calde
Lunar, Autoritatea va realiza centralizarea cantităţii de produse consumate per categorie de produs, în funcţie de situaţia numărului de copii şcolarizaţi în luna precedentă, pe care o va corela cu situaţia existentă la Contractant.Toate părţile implicate în procesul de distribuţie a produselor alimentare vor păstra documentele justificative pe o perioadă de cel puţin 3 ani, începând de la sfârşitul anului întocmirii acestora.
    
Art. 11 Sancţiuni pentru neîndeplinirea culpabilă a obligaţiilor 
11.1. În cazul în care, din vina sa exclusivă, Contractantul:
          i.-nu îşi îndeplineşte obligaţiile asumate 
          ii.-işi indeplineste necorespunzător obligaţiile asumate 
          iii.-isi indeplineşte cu intârziere obligaţiile asumate 

atunci Autoritatea are dreptul de a deduce din preţul contractului penalităţi calculate la valoarea contractului rămasă de executat/executată necorespunzător/executată cu intârziere.
11.2. În cazul în care Autoritatea nu îşi onorează obligaţiile în termenul convenit, atunci acestuia îi revine obligaţia de a plăti penalităţi de intârziere pentru suma neachitată.
11.3. Penalităţile prev. la art.11.1 şi 11.2 se calculează potrivit art.3, alin.2^1 din  Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.
11.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a cere rezilierea contractului şi de a pretinde plata de daune-interese în condiţiile prevederilor art. 1535-1536 din Legea nr.287/2009 privind Codul Civil rep. cu modificările şi completările ulterioare.
11.5. Autoritatea îşi rezervă dreptul de a denunţa unilateral contractul, printr-o notificare scrisă adresată Contractantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru Contractant 
11.6.  În toate cazurile, Contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

Clauze specifice

12.  Garanția de bună execuţie a contractului
12.1. Contractantul are obligația de a constitui garanția de bună execuție a contractului conform prevederilor art. 154 din Legea nr. 98/2016, cu modificările şi completările ulterioare, în cuantum de 5% din valoarea contractului, fără TVA. 
12.2. Garanția de bună execuție se constituie în termen de maxim 5 zile lucrătoare de la data semnării contractului de achiziţie publică, înainte de emiterea Ordinului administrativ de începere. Acest termen poate fi prelungit la solicitarea justificată a Contractantului, fără a depăşi 15 zile de la data semnării contractului de achiziţie publică, în conformitate cu dispoziţiile art. 39 alin. (3) din HG nr. 395/2016.
12.3. Garanția de bună execuție se poate constitui prin virament bancar sau printr-un instrument de garantare emis de o instituție de credit din România sau din alt stat ori de o societate de asigurări, în condițiile art. 154 din Legea nr. 98/2016 și devine anexă la contract.
Garanția de bună execuție poate fi constituită şi prin reţineri succesive din sumele datorate pentru facturi parţiale. În acest caz, contractantul are obligaţia de a deschide, în cadrul unităţilor Trezoreriei Statului din cadrul organului fiscal competent în administrarea acestuia, un cont de disponibil distinct la dispoziţia Autorităţii Contractante. Suma iniţială care se depune de către Contractant nu trebuie să fie mai mică de 0,5% din valoarea contractului de servicii.
12.4. Garanția de bună execuție trebuie să fie irevocabilă şi necondiționată.
12.5. Autoritatea are dreptul de a emite pretenții asupra garanției de bună execuție, oricând pe parcursul îndeplinirii contractului de achiziție publică, în limita prejudiciului creat, în cazul în care Contractantul nu își îndeplinește, din culpa sa, obligațiile asumate prin contract. Anterior emiterii unei pretenții asupra garanției de bună execuție, Autoritatea Contractantă are obligația de a notifica pretenția atât Contractantului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului. 
12.6. În situația executării garanției de bună execuție, parțial sau total, Contractantul are obligația de a reîntregi garanția în cauză, raportat la restul rămas de executat.                
12.7. Garanția de bună execuție se eliberează / restituie în condițiile prevăzute la art. 154^2 alin. (2) din Legea nr. 98/2016, cu modificarile si completarile ulterioare, respectiv:
(2) În cazul contractului de servicii, autoritatea contractantă are obligaţia de a elibera/restitui garanţia de bună execuţie în cel mult 14 zile de la data îndeplinirii de către contractant a obligaţiilor asumate prin contractul de achiziţie publică/contractul subsecvent respectiv, dacă nu a ridicat până la acea dată pretenţii asupra ei.

13. Alte obligatii ale Contractantului 
13.1. Contractantul  are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică şi caietul de sarcini.
13.2. Contractantul are obligaţia de a asigura zilnic pregătirea, prepararea şi livrarea mesei calde pentru elevii incluși în proiect, în cantităţile şi cu conţinutul caloric stabilite prin normele de hrană prevăzute de legislația în vigoare, Ordin nr. 1563/2008 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți.
13.3. Contractantul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. 
13.4. Având în vedere obligativitatea unității de învățământ de a păstra 48 de ore probe din pachetul alimentar servit preșcolarilor și elevilor, Contractantulare obligația ca fiecare livrare să fie însoțită de o probă gratuită a pachetului alimentar.
13.5. Produsele alimentare sunt livrate zilnic din unităţi autorizate/înregistrate sanitar-veterinar şi pentru siguranţa alimentelor şi sunt păstrate până la servire, dacă hrana nu este servită într-un interval de 60 de minute de la livrare în unităţile de învăţământ preuniversitar, în condiţii igienico-sanitare şi de siguranţa alimentelor, potrivit prevederilor legislaţiei în vigoare.
13.6. Contractantul va păstra și va prezenta organismelor de control competente documentele comerciale și tehnice privind produsele alimentare distribuite, precum și documentele care să ateste calitatea și siguranța acestora, după caz; unitățile de învățământ au obligația de a păstra avizele de expediție aferente fiecărei distribuții.
13.7. Produsele alimentare trebuie să respecte prevederile Regulamentului (CE) nr. 2.073/2005 al Comisiei din 15 noiembrie 2005 privind criteriile microbiologice pentru produsele alimentare, cu modificările şi completările ulterioare.
        Pentru grupele speciale de consumatori - copii cu diabet, intoleranţă la lactoză, gluten sau alte considerente de natură medicală sau religioasa - se va asigura regimul alimentar prescris de medicul specialist. Tipul de hrană de regim şi cantitatea necesară se prevăd în anexa la contractul de furnizare, Informatii privind numarul elevilor ce se incadreaza in aceasta situatie vor fi centralizate si comunicate contractantului, la data semnarii contractului de achizitie publica.

14. Alte responsabilităţi ale Autoritatii
14.1.Pentru realizarea controlului oficial privind siguranţa alimentelor, autorităţile publice competente vor desfăşura controale conform atribuţiilor specifice.

15. Recepţie şi verificări 
15.1 Autoritatea  are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică. 
15.2. Verificările vor fi efectuate în conformitate cu prevederile din prezentul contract. Autoritatea are obligaţia de a notifica, în scris, Contractantul, identitatea reprezentanţilor săi împuterniciţi pentru acest scop.
15.3. În cazul existenţei unor obiecţii din partea Autoritatii, acestea vor fi comunicate în scris Contractantului în cel mai scurt termen.
15.4. Produsele alimentare vor fi transportate de la furnizor către unităţile şcolare,  numai cu mijloace auto speciale, autorizate/înregistrate sanitar-veterinar şi pentru siguranţa alimentelor, potrivit prevederilor legislaţiei în vigoare
15.5.Autoritatea are dreptul de a modifica cantitatile de meniuri (numarul de meniuri zilnice), in raport cu numarul beneficiarilor prezenti, fara modificarea tarifului (pretului) unitar pentru prestarea de servicii la destinatia finala, in limita fondurilor bugetare alocate. Avand in vedere ca Autoritatea prin Unitatea de învățământ va achizitiona doar necesarul zilnic in functie de prezenta zilnica la cursuri a elevilor. Unitatea de învățământ nu este obligata sa achizitioneze zilnic cantitatea maxima estimata. Unitatea de învățământ va ține evidența  numărului de porții și numărul de zile de școală, precum și evidența numărului de copii.

16. Începere, finalizare, întârzieri, sistare
16.1.Contractantul are obligaţia de a începe prestarea serviciilor la termenul comunicat de către Autoritate.
16.2. Contractantul are obligatia de a îndeplini contractul de servicii in perioada convenita de ambele parti prin prezentul contract.
16.3 Daca pe parcursul indeplinirii contractului,  nu respecta termenul de prestare/livrare convenit, acesta are obligatia de a notifica, în timp util, autorității; modificarea perioadei de prestare asumate se face cu acordul partilor.
16.4 In afara cazului in care autoritatea este de acord cu o prelungire a termenului de executie, orice intarziere in indeplinirea contractului da dreptul autorității de a solicita penalitati Contractantului.

17. Documente şi modalităţi de plată
17.1. Plata serviciilor se va face lunar, în termen de 30 de zile de la recepția și înregistrarea facturii fiscale în sistemul informatic e-facturare. 
Facturarea serviciilor prestate se va face lunar în baza documentelor de predare-primire întocmite la livrarea zilnică.

18. Ajustarea preţului contractului
18.1. Pentru serviciile prestate, plăţile datorate de Autoritate Contractantului sunt tarifele declarate în propunerea financiară, anexă la contract.
18.2. Preţul contractului este ferm şi nu se actualizează. 

19. Amendamente 
19.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.
19.2. Prin acte aditionale se pot aduce modificari  nesubstantiale contractului de achizitie publica numai cu respectarea conditiilor prevazute de art. 221 din Legea nr. 98/2016 .

20. Subcontractanţi 
20.1. Contractantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu Autoritatea
20.2. (1) Contractantul are obligaţia de a prezenta la încheierea contractului, toate contractele încheiate cu subcontractanţii desemnaţi. Contractele încheiate cu aceştia se constituie în anexe la contract.
(2) Subcontractantul este pe deplin răspunzător faţă de Contractant  de modul în care îşi îndeplineşte partea sa din contract.
(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.
20.3. Contractantul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va modifica preţul contractului, va fi notificată Autoritatii şi se va realiza numai cu acordul Autoritatii

21. Cesiunea 
21.1. In conformitate cu art. 1167 din Codul civil, prezentul contract se supune regulilor generale privitoare la cesiune prevăzute de art. 1315-1320 Cciv.

22. Forţa majoră
22.1. Forţa majoră este constatată de o autoritate competentă.
22.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.
22.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
22.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, apariţia cazului de forţă majoră şi să ia orice măsuri care îi stau la dispoziţie în vederea limitării consecinţelor.
22.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

23. Soluţionarea litigiilor
23.1. Autorittaea şi  Contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.
23.2. Dacă, după 15 de zile de la începerea acestor tratative neoficiale, Autoritatea şi Contractantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România. 

24. Limba care guvernează contractul
24.1. Limba care guvernează contractul este limba română.
24.2. Rapoartele şi alte documente solicitate se vor redacta în limba română.

25. Comunicări
25.1. Orice comunicare între părţi, referitoare la îndeplinirea prezentului contract, trebuie să fie transmisă în scris şi înregistrată atât în momentul transmiterii cât şi în momentul primirii.
25.2. Comunicările între părţi se pot face şi prin telefon,  fax sau e-mail, cu condiţia confirmării în scris a primirii comunicării.

26. Legea aplicabilă contractului
26.1. Contractul va fi interpretat conform legilor din România.
Prezentul contract, împreună cu anexele sale, reprezintă voinţa părţilor şi înlătură orice înţelegere verbală dintre acestea, anterior şi ulterior încheierii lui.

	Părţile au înţeles să încheie prezentul contract azi __________, la sediul autorităţii contractante, în două exemplare, cate unul pentru fiecare parte.   

Autoritate,						                        			Contractant,

	


